Miz Genver 2005 : daou glub er rummad kentañ, ur chlub e National, ur chlub e CFA, 6 klub e CFA 2. E pelech emaomp ? E Korsika ! Pa ouezer ez eus war an enezenn kement a dud hag e Naoned pe div wezh nebeutoch eget e Aodoù-an-Arvor, ne chelled nemet  bezañ bamet. Tu fall an traoù avat ez eo al liesseurtegezh-mañ ur gwander ivez. Ur bloavezh hanter war-lerch ez eo gwall chalus stad ar vell-droad e Korsika e gwirionez. Neus klub ebet ken er rummad kentañ, ar GFCO Ajaccio a zo erru da ziwezhañ e National ha ne oa ket a glub e CFA er bloaz-mañ ! Penaos ober evit adsevel o chein ? Ret e vefe dar chluboù en em glevet evit bodañ o archant da gentañ. Warlene e oa ar budjed izelañ eus ar rummad kentañ gant an AC Ajaccio (16 M) hag a bell zoken. En em  vodañ a vefe ret ober evit summañ ar re yaouank ivez : ar Gorsikiz yaouank a fello dezho tañva dar rummad kentañ a vo ret dezho mont war ar chevandir evit mont pelloch ganti hiviziken. Ouzhpenn da se e vefe dav dezho…chom sioul ! Warlene e oa bet taolet kunujennoù gouennelour a-enep ar choarierien zu ha se zo kaoz ez eo bet kollet ur choarier talvoudus evel Pascal Chimbonda da skouer (hag hemañ gant skipailh Frañs A bremañ…). Suportourien Bastia a zo aet diwar o zreid er bloavezh-mañ adarre po deus  aloubet an dachenn evit ur chrogad eus ar re bouezusañ ouzh skipailh Caen. Diwar se ez eus bet difennet ouzh ar re e penn ar chlub aozañ krogadoù war an enezenn. Emichañs e vo an heligentañ etre Ajaccio ha Bastia un dra vat evit adsachañ mell-droad Korsika a-bezh war-zu ar chalite adarre ha pa vefent o daou…er rummad daou.